Mens kirkepresidenten Joseph Smith var i fengsel i påvente av rettssak, ble han og broren Hyrum Smith drept av en bevæpnet mobb i 1844. Det ble uenighet om hvem som skulle tre i hans sted som leder av kirken. Under et møte der dette skulle diskuteres, mente mange å gjenkjenne Joseph Smiths røst og endatil utseende da Brigham Young tok ordet. For mange var det et tegn på at Young var den utvalgte leder, og de flokket seg om ham. Andre ville ikke gå med på det, og det kom til splittelse.